**În grădină**

*Leul Cel Batran*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dintre tufe, dimineaţa, se ridică o tomată;

Ea priveşte somnorasă, cuprinzând grădina toată,

Când deodată se aude, de pe gard cântând cocoşul,

Iar din casă, se zăreşte, un băiat ieşind cu coşul.

Dă alarma prin legume, să-nceteze cu dormitul;

Fructele tresar şi ele, arătându-şi coloritul.

Nuci, caise, mere, pere, cu arome parfumate

Se apleacă printre ramuri, de codiţe agăţate.

Ele vor acum s-ajungă, la micuţ, să le culeagă

Şi-ar dori să se întindă peste-acea grădină-ntreagă.

Dar ardeiul observase, planul lor gândit anume,

Şi spre neamurile sale, începu, strigând, a spune:

- Vinete, ardei, tomate, castraveţi şi voi, salate,

Fiti atenţi, priviţi la mine, voi vorbi acum la toate:

Fructele doresc, se pare, să ne-acopere cu totul,

Ca cel mic să nu ne vadă, şi să-i dea doar ele rodul.

- Cum se poate-aşa ceva, nu le este lor ruşine ?!

Vor s-ajungă-n coş degrabă şi să treacă peste mine ?

Sări roşia ca focul şi extrem de supărată,

Susţinută de surate, revoltate laolaltă.

- Fructe dulci, şi voi legume, încetaţi această ceartă

Spuse micul către ele, ţinând coşul de o toartă.

Sunteţi bune şi gustoase, şi v-adun doar cu folos,

Pentru că, mâncând din toate, eu voi creşte sănătos.